Tikwal tt‘ediɣ-d tismilin-nni i deg lliɣ qqareɣ yiwet yiwet ddeqs i s‘eddeɣ dinna. Meḥsub dinna i s‘eddeɣ temẓi-w. Tt‘eddiɣ-asent-id yiwet, yiwet. Ufiɣ mazal tugniwin i yeṭṭ‘en akken ɣef leḥyuḍ : « Tineqqisin n la fontaine »27, yella « Asaḍ buqamum aɣezfan »28, akked « Uccen d ubellireǧ »29, « Abareɣ d uqelwac »30, « Agrud d uselmad n uɣerbaz »31. Tugniwin-agi akk ḥefḍeɣ-tent seg wul ; lqidar n ‘ecra n yiseggasen i s‘eddeɣ deg uɣerbaz-agi, me‘na acu n lfayda ?